《丁卯岁归仰天坞故山（二首）》
明代·海岱

萍逢江汉上，曾似此林居。
引水涵云窦，编花护草庐。
雨香孤径竹，风冷半畦蔬。
曾侍山中石，还开案上书。

作者简介：吴郡海岱，字闻光。弱冠弃妻子，剃发于马鞍山仰天坞。参憨大师于匡庐，归礼二《楞》幽溪，通唯识，玄谈大义，诸方皆称之。同时有实印字慧持、妙严字端友、际瞻字师星、源际字旷兼，皆吴江少年，苾刍为诗社，以清新之句相尚，而皆早殁。